În zi de Mărțișor, într-un cadru de înaltă ținută festivă, Școala Gimnazială "Mircea Eliade" din Satu Mare a organizat vineri, începând cu orele 11.00, sărbătorirea unei noi etape din cadrul celui de-al "ȘASELEA DECENIU DE EXISTENȚĂ".
În cadrul evenimentelor, care au început în 10 ianuarie 2024 sub genericul "PRIMA CĂRĂMIDĂ", din cadrul Aniversării a 60 de ani de la construcția clădirii școlii Mircea Eliade, cei din conducere au continuat cu "Întâlnirea absolvenților".
Așadar, porțile au fost deschise larg pentru absolvenții eliadiști din promoțiile dintre anii 1964 și 1974, pentru a se revedea, după mai bine de jumătate de secol.
Elevii eliadiști au așteptat absolvenții în curtea școlii cu felicitări frumos afișate pe garduri, mărțișoare, flori și, mai mult, le-au oferit chiar un moment artistic, după care au fost invitați în noua sală festivă a instituției în care au depănat amintiri.
Programul artistic oferit de elevii Școlii Gimnaziale "Mircea Eliade" din Satu Mare a debutat cu cei mai mici, respectiv cu clasele pregătitoare, eleva Iulia Curitan a recit poezia "Mărțișor", urmată fiind de Antonia Man care a interpretat "Cine mi-a dat viață", secția maghiară le-a pregătit oaspeților Dansul Florilor.
Vor urma apoi, în curând, și întâlnirile promoțiilor dintre anii 1975 și 1984
"Vor urma apoi, în curând, și întâlnirile promoțiilor dintre anii 1975 și 1984 (28 martie 2024), dintre 1985 și 1994 (25 aprilie 2024), 1995 – 2004 (… mai 2024), 2005 – 2014 (… iunie 2024) etc.
Din arhiva școlii, vă oferim, mai jos, câteva indicii pentru amintiri, dar și pentru a vă anunța colegii de clasă sau generație și a vă organiza revederea. De asemenea, mai multe detalii și date de contact, pentru a vă oferi o zi minunată.
PERSOANE DE CONTACT:
PROMOȚIA 1964-1965: prof. Anca VANȚ – 0745905499;
PROMOȚIA 1965-1966: prof. Camelia BOCEA – 0745588660;
PROMOȚIA 1966-1967: prof. Cristina BERCEA – 0755252523;
PROMOȚIA 1967-1968: prof. înv. primar GABRUS Andrea – 0744927722 și prof. înv. primar KOVATS Eva – 0741420889;
PROMOȚIA 1968-1969: prof. Emilia TULVAN – 0765522222;
PROMOȚIA 1969-1970: prof. Dorina FAZECAS – 0743083443, prof. Raluca MOISA – 0752099734;
PROMOȚIA 1970-1971: prof. SZABO Iolanda – 0740208048;
PROMOȚIA 1971-1972: prof. Monica CARABA – 0740680164, prof. GYOKOS Ferenc – 0740515051;
PROMOȚIA 1972-1973: prof. Simina BURIAN – 0728193633;
PROMOȚIA 1973-1974: prof. Anca ȘIMONCA – 0743118515.
Vă invităm pentru a da un exemplu mai tinerilor noștri elevi, să înțeleagă cât de importantă este școala în viața tuturor, de asemenea, pentru a revedea pe viu sălile de clasă în care ați adunat o mulțime de amintiri și cum au evoluat din vremurile dvs.
Colegii profesori așteaptă să-i sunați! Vă așteptăm cu drag!", au transmis organizatorii.
Karina Brodi